**Dezintoxicare**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai face pipi istoria pe tine

în pat când ești ori stai la masă

și crezi că plouă dar e bine

și n-are rost să zici că-ți pasă

În pat când ești ori stai la masă

și lumea nu mai dă năvală

din nori ți-ai construit o casă

să poți zbura în pielea goală

Când lumea nu mai dă năvală

și crezi că plouă dar e bine

și cerul din genunchi te scoală

să facă pipi istoria pe tine

În pat când ești ori stai la masă

hai fă-te totuși că-ți mai pasă

Costel Zăgan, CEZEISME II